stanford-oval/wikipedia huggingface dataset:
Närpiö
Väestö > Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Närpiön kaupungin nykyisellä alueella.
Pörtoms församling (liitetty Närpes församlingiin 2014)
Övermarks församling (liitetty Närpes församlingiin 2014)
Kulttuuri > Urheilu

Närpes Kraft on urheiluseura, jonka miesten jalkapallojoukkue pelaa kolmanneksi korkeimmalla sarjatasolla Kakkosessa.
Liikenne

Närpiön alueella kulkevat Porin ja Vaasan välinen valtatie 8, Kaskisten ja Seinäjoen välinen kantatie 67 sekä Kaskisiin päättyvä Suupohjan rata.
Närpiön rautatieasema sijaitsee Suupohjan radan varrella Finbyn kylässä. Lähin henkilöliikenteen rautatieasema on kuitenkin Vaasassa.
Liikenne > Etäisyyksiä Närpiöstä

Kaskinen 15 km
Kristiinankaupunki 25 km
Pori 115 km
Seinäjoki 105 km
Vaasa 80 km
Hallinto ja politiikka

Närpiön kaupunginjohtaja on Mikaela Björklund.
Närpiön kaupunginvaltuustossa on 35 paikkaa, joista 33 on RKP:n hallussa kaudella 2021–2025. Närpiön kunnanhallituksessa toimii 11 jäsentä, joista kaudella 2021–2023 kaikki edustaa RKP:tä. Kunnanhallituksen puheenjohtaja on Hans-Erik Lindqvist.
Suurin osa asukkaista on Suomen ruotsalaisen kansanpuolueen (RKP) äänestäjiä: esimerkiksi kunnallisvaaleissa 2008 RKP sai 92,0 % äänistä ja 33 valtuustopaikkaa 35:stä. Toisena valtuustopuolueena ovat vuorotelleet Kristillis- ja Sosiaalidemokraatit.
Annetut äänet viimeisimmissä kunnallisvaaleissa.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Vuosi | RKP | RKP | SDP | SDP | KD | KD | VIHR | VIHR | Johto |
| Vuosi | Ääniä | % | Ääniä | % | Ääniä | % | Ääniä | % | Johto |
| 2017 | 4 620 | 88,1 | 481 | 9,1 | 102 | 2,0 | 41 | 0,8 | 79,0 |
| 2021 | 4 317 | 90,0 | 352 | 7,3 | 84 | 1,8 | 42 | 0,9 | 82,7 |
Ystävyyskunnat

Akranes, Islanti
Bamble, Norja
Tønder, Tanska
Västervikin kunta, Ruotsi
Kuvia

Kaupungintalo
Kirkkotalleja
Öjskogsparken, kotiseutumuseo
Tomaattikarnevaalit 1993
Tunnettuja närpiöläisiä

Georg Backlund (1905–2002), kansanedustaja (SKDL), toimittaja
Karl Johan Bonde (1811–1867), maanviljelijä ja valtiopäivämies
Albert Brommels (1891–1962), maanviljelijä ja kansanedustaja
Oskar Jeppson (1878–1931), maanviljelijä ja kansanedustaja
Frank Mangs (1897–1994), saarnaaja ja vapaakirkollinen evankelista
Josef Mangs (1883–1955), maanviljelijä ja kansanedustaja
Oskar Nix (1872–1932), kansanedustaja
Ivar Nordlund (1855–1937), pappi ja kansanedustaja
Bengt Stenwall (1929–1993), kunnanjohtaja
Edvin Stenwall (1899–1976), kirkkoherra ja kansanedustaja
August Tåg (1871–1959), maanviljelijä, kunnallisneuvos ja kansanedustaja
K. J. Wenman (1895–1964), maanviljelijä ja kansanedustaja
Ulla-Maj Wideroos (s. 1951), kansanedustaja
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivu
Tilastokeskus - Närpiön avainluvut
| n k Pohjanmaan maakunnan kunnat |
| --- | --- |
Nykyiset kunnat:  Kaskinen  Korsnäs  Kristiinankaupunki  Kruunupyy  Laihia  Luoto  Maalahti  Mustasaari  Närpiö  Pedersören kunta  Pietarsaari  Uusikaarlepyy  Vaasa  Vöyri 
Entiset kunnat:  Alaveteli  Bergö  Björköby  Jepua  Koivulahti  Lapväärtti  Maksamaa  Munsala  Oravainen  Petolahti  Pirttikylä  Purmo  Raippaluoto  Siipyy  Sulva  Teerijärvi  Tiukka  Uudenkaarlepyyn maalaiskunta  Vähäkyrö  Vöyri-Maksamaa  Ylimarkku  Ähtävä
Damavallabi

| Damavallabi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Pussieläimet Marsupialia
Lahko::  Harvaetuhampaiset Diprotodontia
Alalahko::  Macropodiformes
Heimo::  Kengurut Macropodidae
Alaheimo::  Macropodinae
Suku::  Notamacropus
Laji::  eugenii
Kaksiosainen nimi
 Notamacropus eugenii  (Desmarest, 1817) 
Synonyymit
 Macropus eugenii 
 Damavallabin levinneisyysalue
Katso myös
   Damavallabi Wikispeciesissä   Damavallabi Commonsissa 
Infobox OKNimi-testi OK: 
Damavallabi (Notamacropus eugenii) on pienehkö laji Notamacropus-suvussa. Sitä käytetään usein kenguruita ja muita pussieläimiä tutkittaessa.
Lajia tavataan eteläisen ja läntisen Australian rannikoiden saarilta. Kengurusaarella sitä pidetään tuholaisena, koska lisääntymiskautena niitä syntyy niin paljon, että ne tuhoavat saaren kasvustoa.
Damavallabeja tavataan myös Uudessa-Seelannissa, mihin lajia siirtoistutettiin Etelä-Australiasta, jossa ketut ja kissat olivat ajamassa sen sukupuuttoon.
Nisäkäsnimistötoimikunta on ehdottanut lajille uutta suomenkielistä nimeä harmaaselkäkenguru.
Aalen

| Aalen |
| --- | --- |

 lippu:  vaakuna
 Aalen
 Koordinaatit: 48°50′N, 10°05′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Ostalbkreis
Hallinto:  
 – Pormestari:  Frederick Brütting
Pinta-ala:  
 – Kokonaispinta-ala:  146,63 km²
Korkeus:  430 m
Väkiluku (30.6.2022):  68 687
 – Väestötiheys:  468 as./km²
 
 www.aalen.de  
Infobox OKVirheellinen NIMI-arvo: 
Aalen on kaupunki Saksassa Baden-Württembergin osavaltiossa. Se sijaitsee 70 kilometriä Stuttgartista itään ja 48 kilometriä Ulmista pohjoiseen. Kaupungin asukasluku oli kesäkuun 2022 lopussa 68 687. Aalen on Ostalbkreisin piirikunnan keskuskaupunki.
Kaupungin elinkeinoelämän rungon muodostaa metalliteollisuus, lisäksi on muun muassa paperi- ja tekstiilituotantoa. Aalenissa on myös terveyskylpylä ja entiseen kaivokseen rakennettu ilmastohoitola astmapotilaille.
Kaupungin keskustassa on muutamia hyvin säilyneitä kiltataloja sekä vuodelta 1636 peräisin oleva raatihuone.lähde?
Historia

Aalenin juuret ovat roomalaisten sotilaiden leiripaikassa noin vuodelta 150, mutta varsinainen nykyinen kaupunki on noin tuhat vuotta nuorempi.lähde? Aalen perustettiin 1240-luvulla, ja vuonna 1360 keisari Kaarle IV teki siitä valtakunnankaupungin. Aalen oli valtakunnankaupunki vuoteen 1803 asti. Rautatieyhteys kaupunkiin saatiin 1861.
Ystävyyskaupungit

Saint-Lô, (1978)
Vyškov (saks. Wischau), (1980)
Christchurch (Dorset), (1981)
Tatabánya, (1987)
Antakya, (1995)
Cervia, (2011)
Vilankulo, (vuodesta 2018)
Saint-Ghislain, (2024)
Lähde:
Aiheesta muualla

Kuvia tai muita tiedostoja aiheesta Aalen Wikimedia Commonsissa
Kaupungin verkkosivut (saksaksi)
Postikortti Aalenista noin vuodelta 1900.
Ilman johtolankaa

| Ilman johtolankaa> Without a Trace |
| --- | --- |
Tyyli:  Draama
Kestoaika:  n. 42 min
Luoja(t):  Hank Steinberg
Pääosissa:  Anthony LaPaglia   Poppy Montgomery   Marianne Jean-Baptiste   Enrique Murciano   Roselyn Sanchez   Eric Close
Alkuperämaa:   Yhdysvallat
Alkuperäiskieli:  englanti
Verkko:   CBS    MTV3    FOX
Esitetty:  26. syyskuuta 2002 – 19. toukokuuta 2009
Tuotantokausia:  7
Jaksoja:  160
Aiheesta muualla
IMDb 
Ilman johtolankaa (Without a Trace) on yhdysvaltalainen draamasarja, joka kertoo kadonneita henkilöitä etsivästä FBI:n ryhmästä. Suomessa sarjaa ovat esittäneet MTV3 ja FOX.
Sarjan ensi-ilta Yhdysvalloissa oli vuonna 2002. Sen loi Hank Steinberg ja tuottajana toimi Jerry Bruckheimer. Yhdysvalloissa sarjaa esitettiin CBS:llä. Ohjelmassa kadonneiden rinnalla juonena olivat myös päähenkilöiden ongelmat ja keskinäiset suhteet.
Sarjaa tehtiin seitsemän tuotantokautta, vuoteen 2009 asti. Kausista kuusi ensimmäistä on julkaistu DVD:llä.
Hongkongissa ja Australiassa sarjan näyttämisen jälkeen näytettiin televisiossa oikeiden kadonneiden kuvia.
Taustaa

Sarja sijoittuu New Yorkiin. Siinä etsitään kadonneita henkilöitä Jack Malonen johtaman FBI:n tiimin avulla. Jack Malone käy tiimeineen läpi minuutti minuutilta kadonneen henkilön historian. Mottona on Löytääksesi kadonneen, sinun on ensin opittava tuntemaan hänet. Malonen tiimiin kuuluu kuusi henkeä ja työt alkavat siitä hetkestä, jolloin kadonnut henkilö on viimeisen kerran nähty. Yleensä kadonnut henkilö löydetään jakson lopussa.
Henkilöt

Anthony LaPaglia – Jack Malone, tiimin johtaja
Marianne Jean-Baptiste – Vivian Johnson
Eric Close – Martin Fitzgerald
Poppy Montgomery – Samantha Spade
Enrique Murciano – Danny Taylor
Roselyn Sánchez – Elena Delgado (4. tuotantokaudelta lähtien)
Ilman johtolankaa maailmalla

| Maa | Nimi | Käännös | Kanava |
| --- | --- | --- | --- |
| Alankomaat | Without a Trace | Ilman johtolankaa | Avro |
| Australia | Without a Trace | Ilman johtolankaa | Nine Network  Arena (kaapeli) |
| Belgia | Without a Trace | Ilman johtolankaa | Kanaal Twee (kaapeli)  |
| Brasilia | Desaparecidos | Kadonneet henkilöt | Warner Channel (kaapeli)  SBT |
| Bulgaria | Безследно изчезнали | Ilman johtolankaa | Nova Televizia |
| Espanja | Sin Rastro | Ilman johtolankaa | Antena 3 (uudet jaksot)  AXN (uusinnat) |
| Etelä-Afrikka | Without a Trace | Ilman johtolankaa | SABC 3 |
| Etelä-Korea | 위드아웃 어 트레이스 (Wideuaut eo teureiseu) | Ilman johtolankaa | Catch On, SkyHD |
| Etelä-Korea | FBI실종수사대 (에프비아이失踪搜査隊; Epeubiai (FBI) Siljong-susadae) | FBI Kadonneiden tutkimustiimi | OCN |
| Filippiinit | Without a Trace | Ilman johtolankaa | RPN9 |
| Hongkong | 尋人密探組 | Kadonneiden henkilöiden osasto | TVB Pearl |
| Intia | Without a Trace | Ilman johtolankaa | Zee Cafe |
| Irlanti | Without a Trace | Ilman johtolankaa | TG4 |
| Islanti | Sporlaust | Ilman johtolankaa | RÚV |
| Iso-Britannia | Without a Trace | Ilman johtolankaa | More4 (uudet jaksot)  Channel 4 (uusinnat) |
| Israel | ללא עקבות | Ilman johtolankaa | Israel 10 |
| Italia | Senza Traccia | Ilman johtolankaa | Rai Due |
| Itävalta | Without a Trace - Spurlos verschwunden | Ilman johtolankaa - Kadonneet ilman johtolankaa | ORF1 |
| Japani | FBI失踪者を追え (Efubīai (FBI) Shissōsha o Oe) | FBI, Seuraa kadonneita ihmisiä | NHK (uudet jaksot)  Super Channel (uusinnat) |
| Kanada | Without a Trace | Ilman johtolankaa | Global |
| Kolumbia | Sin Rastro | Ilman johtolankaa | RCN Television |
| Kreikka | Χωρίς Ίχνος | Ilman johtolankaa | Alpha TV |
| Lähi-itä |  |  | MBC 4 |
| Malesia |  |  | ntv7 |
| Norja | Sporløst forsvunnet | Kadonneet - Ei johtolankaa | NRK |
| Peru | Without a Trace | Ilman johtolankaa | Warner Channel |
| Portugali | Sem Rasto | Ilman johtolankaa | RTP1  AXN |
| Puola | Bez śladu | Ilman johtolankaa | TVN (uudet jaksot)  TVN Siedem (uusinnat) |
| Ranska | FBI : portés disparus | FBI: Etsintäkuulutetut | France 2 |
| Romania | Disparuti fara urma | Ilman johtolankaa | Pro TV |
| Ruotsi | Brottskod: Försvunnen | Rikoskoodi: Kadonneet | SVT1 |
| Saksa | Without a Trace - Spurlos verschwunden | Ilman johtolankaa - Kadonneet ilman johtolankaa | Sat.1 (uudet jaksot),   Kabel1 (uusinnat) |
| Singapore |  |  | Channel 5 |
| Slovenia | Brez sledu | Ilman johtolankaa | POP TV |
| Sri Lanka | Without a Trace | Ilman johtolankaa | Channel One MTV   Zee Cafe (kaapeli) |
| Suomi | Ilman johtolankaa | Ilman johtolankaa | MTV3 FOX |
| Taiwan | 失蹤現場 | Kadonneet | Public Television Service |
| Tanska | Forsvundet sporløst | Kadonneet - Ei johtolankaa | TV3 |
| Thaimaa | Without a Trace | Ilman johtolankaa | True Series |
| Turkki | Without a Trace | Ilman johtolankaa | CNBC-e |
| Unkari | Nyomtalanul | Ilman johtolankaa | Viasat3 |
| Uusi-Seelanti | Without a Trace | Ilman johtolankaa | TV2 |
| Venezuela |  |  | Warner Channel (kaapeli)  Televen |
| Yhdysvallat | Without a Trace | Ilman johtolankaa | CBS  TNT Network |
Abdon Alfred Fredrik Lindberg

Abdon Alfred Fredrik Lindberg (4. elokuuta 1833 Uusikirkko – 1. helmikuuta 1904 Helsinki) oli suomalainen pappi, maanviljelijä, liikemies ja valtiopäivämies sekä talonpoikais- että porvarissäädyssä.
Lindbergin vanhemmat olivat nimismies Karl Fredrik Lindberg ja Karolina Johanna Wallens ja puoliso vuodesta 1860 Vendla Maria Nybom (k. 1908). Lindberg tuli ylioppilaaksi 1852 ja suoritti teologisen erotutkinnon ja vihittiin papiksi 1855. Hän toimi pappina Uudellakirkolla, 9. Viipurin ruotujakoisessa tarkk'ampujapataljoonassa ja Pietarin suomalaisessa Pyhän Marian seurakunnassa, mutta erosi pappisvirasta 1862. Toimittuaan tilanomistajana Uudellakirkolla ja perustettuaan sinne olutpanimon hän siirtyi liikemieheksi Helsinkiin 1874. Vuonna 1888 hänestä tuli kunnallisraatimies kaupunkiin.  Lindberg oli talonpoikaissäädyssä Rannan tuomiokunnan edustaja valtiopäivillä 1872. Hän edusti porvarissäädyssä Käkisalmea ja Lappeenrantaa 1877–1878, Kotkaa 1882 ja Helsinkiä 1891.
M/S Irma

M/S Irma Föglön satamassa.
M/S Irma oli suomalainen moottorialus, joka upposi kivihiililastissa (antrasiittia) 25. lokakuuta 1968 Selkämerellä ollessaan matkalla Neuvostoliiton Klaipėdasta Raumalle. Onnettomuudessa kuolivat kaikki aluksella olleet 11 ihmistä. Hylky löydettiin Ahvenanmaan pohjoispuolelta toukokuussa 2019.
Suunnittelu ja rakentaminen

Atlantille kalastusalukseksi suunnitellun aluksen pituus oli 44,64, leveys 7,55 ja syväys 3,6 metriä. Se rakennettiin 1947 Norjassa Seutelvens Mekaniska Verkstadin telakalla Fredrikstadissa.
Käyttö

Vuosina 1956–1957 alus liikennöi Kari K -nimisenä, vuosina 1956–1961 Veslemøy-nimisenä ja vuodesta 1961 nimellä Irma. Aluksen omisti viimeksi porvoolainen Grönqvistin varustamo.
Haveri

Irman uppoamisen syytä ei tiedetä, eikä alus ollut lähettänyt hätäkutsua. Tapahtumahetkellä vallitsi 10 boforin myrsky. Uppoamisen saattoi aiheuttaa laivan lastiluukkujen pettäminen, jolloin lasti olisi kastunut ja päässyt näin ollen siirtymään. Toinen spekuloitu vaihtoehto on ollut, että Irma olisi ajanut päin 80 metriä pitkää muoviputkea, jonka tuolloin havaittiin kelluvan merellä. Itse alus oli hyväkuntoinen, ja siinä oli kaksoispohja.
Onnettomuudessa hukkui 11 ihmistä. Miehistön jäseniä oli seitsemän, joista neljä oli varustamoperhe Grönqvistin veljestä. Laivalla oli mukana myös perheenjäseniä; kolmen Grönqvistin veljeksen vaimot ja kaksivuotias lapsi. Vain yksi hukkuneista, Irman perämies Torvald Grönqvist, löytyi viisi päivää myöhemmin ylösalaisin olleesta pelastuslautasta.
Hylkyä etsittiin Ahvenanmereltä vuosina 2018–2019, ja aluksen kohtalosta julkaistiin tietokirja ja televisiodokumentti. Toukokuussa 2019 hylky löydettiin 43 metrin syvyydestä ja 23 meripeninkulmaa (noin 40 km) Isokarista länteen, 20 meripeninkulmaa Ahvenanmaasta pohjoiseen.
Kirjallisuutta

McMullen, Cecilia: Vi minns M/S Irma.  Helsingfors:  Litorale, 2018.  ISBN 978-952-7224-05-2
Big Ben

Elisabetintorni, jossa Big Ben sijaitsee.
Big Ben (virallisesti The Great Bell) on Lontoon parlamenttitalon kellotorniin asennettu tasatunnit lyövä kello. Se otettiin käyttöön vuonna 1859.
Kellotorni

Kellotorni, johon Big Ben on sijoitettu, on 96,3 metriä korkea, ja se sijaitsee Westminsterissä Thamesjoen varrella. Se on muodostunut Lontoon ja koko Yhdistyneen kuningaskunnan symboliksi. Kellotornin suunnittelivat Charles Barry ja Augustus Pugin. Tornin rakennustyöt kestivät 13 vuotta, ja se valmistui vuonna 1856. Torni oli alun perin viralliselta nimeltään Kellotorni (engl. Clock Tower), vaikka nimen on myös usein virheellisesti luultu olevan Pyhän Tapanin torni (engl. St. Stephen’s Tower). Kuningatar Elisabet II:n 60-vuotisen hallituskauden kunniaksi torni nimettiin vuonna 2012 hänen mukaansa Elisabetintorniksi (engl. Elizabeth Tower). Joskus saatetaan virheellisesti nimittää myös koko tornia Big Beniksi. Kellotornia on aiemmin käytetty kansanedustajien vankilana. Viimeinen vankeuteen joutunut oli kansanedustaja Charles Bradlaugh, joka kieltäytyi vuonna 1880 vannomasta valaa käsi Raamatulla. Elisabetintornin huipulle johtaa 334 kiviaskelmaa. Tornissa käy vuosittain 12 000 vierailijaa. Kun parlamentin istunto on käynnissä, tornin huipulla loistaa Ayrtonin valoksi kutsuttu lamppu, joka näkyy yli Lontoon.
Kellot

Big Ben painaa 13,7 tonnia ja sen vasaran paino on 200 kilogrammaa. Mitoiltaan Big Ben on 2,2 metriä korkea ja 2,7 metriä leveä. Ensimmäiseen kelloon tuli särö, kun sitä testattiin. Uudelleen valettu kello löi ensimmäisen tuntinsa 11. heinäkuuta 1859. Tornissa on myös neljä pienempää kelloa, jotka ilmoittavat neljännestunneista. Ne soittavat melodiaa, joka perustuu Georg Friedrich Händelin Messias-oratorioon: All thought this hour / Lord be my guide / that by Thy power / No foot shall slide.
Tarinan mukaan Big Ben on saanut nimensä Lontoon julkisten rakennustöiden päällikkönä ja nimenantoasian puheenjohtajana toimineen kookkaan sir Benjamin Hallin mukaan. Toisen teorian mukaan nimi olisi annettu Ben Cauntin mukaan, joka oli siihen aikaan tunnettu raskaan sarjan nyrkkeilijä.
Kellon lyönnit kuuluvat kautta maailman British Broadcasting Corporationin radiolähetyksissä sekä tunnuksena uutislähetyksissä.
Kellotaulut

Kellotornissa olevat neljä kellotaulua ovat valurautaisia ja seitsemän metriä korkeita. Jokaisessa kellotaulussa on 312 palaa himmeää lasia. Tuntiviisari on asemetallia, ja sen pituus on 2,7 metriä ja paino 300 kilogrammaa. Minuuttiviisari on kuparia, ja sen pituus on 4,2 metriä ja paino 100 kilogrammaa.
Kellon mekanismi

Kellon mekanismi perustuu painovoimaan ja muodostuu kolmesta koneistosta: kellotaulut, varttikellot ja iso kello. Koneistot on liitetty riippupainoihin, jotka riippuvat alapuolella teräsvaijereissa. Kun paino putoaa, sylinterit kääntyvät, mikä johtaa viisareiden ja kellojen liikkumiseen. Valurautaisen mekanismin paino on 10 tonnia ja mitoiltaan se on 4,7 metriä pitkä ja 1,4 metriä leveä. Heilurin pituus on 4,4 metriä ja paino 310 kiloa. Kelloa säädetään lisäämällä vanha pennyn kolikko heilurin yläosassa olevalle reunukselle tai ottamalla sieltä kolikko pois. Tämä muuttaa heilurin painopistettä siten, että yhden kolikon vaikutus on 0,4 sekuntia vuorokaudessa. Kello täytyy vetää käsin kolme kertaa viikossa. Toimenpide vie yli tunnin, koska sitä ei voi tehdä kellon soidessa. Kellon suunnitteli lakimies, parlamentin jäsen ja amatöörikelloseppä Edmund Beckett Denison, joka sai apua kuninkaalliselta tähtitieteilijältä George Biddell Airylta. Kellon rakensi Edward Dent.
Kellon seisaukset

Vuonna 1941 kello oli seisahduksissa 12 tuntia, sillä ilmapommituksista kellotaululle aiheutunutta vahinkoa korjanneelta työmieheltä putosi sen koneistoon vasara.
Vuonna 1962 kello löi uutena vuotena 10 minuuttia myöhemmin, koska viisareihin oli kertynyt paljon lunta ja jäätä.
Vuonna 1976 kello pysäytettiin 26 päiväksi yhdeksän kuukauden aikana. Soittomekanismi oli vaurioitunut metallin väsymisen vuoksi.
Vuonna 2005 kellomekanismi pysäytettiin kahdeksi päiväksi jarruakselin toiminnan tarkastamiseksi.
Neljännestunnin välein lyövät kellot pysäytettiin 5. kesäkuuta 2006 neljäksi viikoksi. BBC Radio 4 käytti lähetyksissään tänä aikana kellojen soiton sijasta linnunlaulua.
Vuonna 2007 mekanismi korvattiin sähkömoottorilla kuuden viikon huollon ajaksi. Kellotaulut puhdistettiin ja korjattiin.
Vuonna 2013 Big Ben hiljentyi Margaret Thatcherin hautajaisten ajaksi.
Vuoden 2017 kunnostustyöt

Big Benin kellot hiljennettiin 21. elokuuta 2017 neljäksi vuodeksi, jotta tornin välttämättömät entisöintityöt voitiin suorittaa. Päätös kellojen hiljentämisestä tehtiin kunnostustyöntekijöiden kuulon suojelemiseksi, vaikkakin päätös sai kritiikkiä kansanedustajilta ja pääministeri Theresa Maylta. Kellojen soittaminen tärkeissä tilaisuuksissa, kuten uudenvuodenaattona ja muistosunnuntaina, hoidettiin tällöin sähkömoottorin avulla; Vähintään yksi neljästä kellotaulusta pysyi aina näkyvissä kunnostustöiden aikana. Tornin ympärille pystytettiin telineet heti kellojen hiljentymisen jälkeen. Kunnostustöiden kustannusten arvioitiin aluksi maksavan noin 29 miljoonaa puntaa, mutta hinta kaksinkertaistui yli 69 miljoonaan puntaan.
Helmikuussa 2020 vahvistettiin, että kunnostustyöt paljastivat, että Elizabeth Tower oli kärsinyt oletettua suuremmat vauriot  toukokuun 1941 pommi-iskussa, joka tuhosi viereisen alahuoneen. Muita löytöjä olivat tornin asbesti, lyijymaalin "laaja" käyttö, kellontaulun lasin särkyminen ja tornin monimutkaisten kivikaiverrusten vakava rappeutuminen ilmansaasteiden vuoksi. Uusien paljastuneiden ongelmien ratkaisemiseen arvioitiin lisää rahaa 18,6 miljoonaa puntaa, jolloin Elizabeth Towerin entisöinnin kokonaisbudjetti oli lähes 80 miljoonaa puntaa.
Korjaustyössä poistettiin ja kunnostettiin valurautaiset 2 567 kattotiiltä. Jotta torniin päästäisiin ylös nopeammin, sinne asennettiin hissi sekä wc, jossa on ensimmäistä kertaa juokseva vesi. Samalla purettiin tornin huipulla oleva Ayrton-valo, jonka on tarkoitus palaa parlamentin istuessa ja se kunnostettiin kellotornin muiden valojen kanssa. Yksi näkyvimmistä tornin muutoksista on ollut kellotaulun kehyksen palauttaminen alkuperäiseen väriin, preussinsiniseen, jota käytettiin tornin rakentamisen yhteydessä vuonna 1859. Varttikellot ja Big Ben soivat ensimmäistä kertaa uudestaan muistosunnuntaina 2022.
Aiheesta muualla

Kuvia tai muita tiedostoja aiheesta Big Ben Wikimedia Commonsissa
What's inside Big Ben? (Elizabeth Tower) Animaatio, joka havainnollistaa tornin rakennetta kolmiulotteisen mallin avulla
Big Ben. Kellonsoitto, jota koko maailma kuulee. Tarina kuuluisasta ajanmittarista, Helsingin Sanomat Viikkoliite, 03.09.1933, nro 36, s. 5, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST 
Kansalliset:  Saksa  Israel  Yhdysvallat 
Kellotorni parlamenttitalon kulmassa.
Big Ben
Kellojen soittoääni "The Westminster Quarters".
Kellotaulu lähikuvassa.
Kellon mekanismi
Rakennustelineet kasattuina Elizabeth Towerin ympärille.
Elizabeth Tower toukokuussa 2022, jolloin rakennustelineet oli poistettu juuri kokonaan
Pyhän Hengen kaste

Ensimmäisenä helluntaina Jeesuksen opetuslapset saivat Pyhän Hengen kasteen. Italialaisen Tizianin maalaus aiheesta on 1500-luvulta.
Pyhän Hengen kaste eli henkikaste on kristillisen teologian käsite, joka tarkoittaa uskoon tulemisen eli uudestisyntymisen jälkeen koettavaa ns. toista siunausta eli toista armon tekoa. Käsite perustuu ennen kaikkea kahteen Raamatun kohtaan. Ensimmäisessä niistä Johannes Kastaja sanoo: "Minä kastan teidät vedellä, mutta on tuleva minua väkevämpi. Minä en kelpaa edes avaamaan hänen kenkiensä nauhoja. Hän kastaa teidät Pyhällä Hengellä ja tulella." Toisessa kohdassa Jeesus puolestaan sanoo: "Johannes kastoi vedellä, mutta teidät kastetaan Pyhällä Hengellä. Siihen ei ole enää montakaan päivää."
Uudestisyntymisessä ihminen syntyy Pyhästä Hengestä (Joh. 3:5–8), mutta Pyhän Hengen kasteessa hän täyttyy Pyhällä Hengellä (Ap.t. 2:4; Ef. 5:18). Pyhän Hengen kasteen eli Hengellä täyttymisen tarkoituksena on antaa kristitylle voima toteuttaa Herransa antamaa lähetyskäskyä eli viedä evankeliumia eteenpäin (Matt. 28: 18–20; Mark. 16:15–18). Jeesus sanoo: "Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka."
Pyhällä Hengellä täyttymisen tunnusmerkkinä pidetään usein kielilläpuhumista (Ap.t. 2:4), näin etenkin helluntaiherätyksen piirissä. Toisinaan henkikasteen tärkeimpänä merkkinä nähdään rakkaus (Room. 5:5; Gal. 5:22; 1. Kor. 12:31; 1. Kor. 13). Molemmille näkemyksille voi löytää tukea apostoli Paavalin ensimmäisestä kirjeestä korinttilaisille, jossa puhutaan paljon ns. karismoista eli Pyhän Hengen armolahjoista (jollainen myös kielilläpuhuminen on) sekä rakkaudesta kaikkein tärkeimpänä kristillisenä hyveenä.
Henkikaste on tullut tunnetuksi erityisesti helluntaiherätyksen ja sittemmin myös karismaattisen liikkeen piirissä. Aiemmin, esim. 1800-luvun yhdysvaltalaisessa pyhitysliikkeessä, Pyhän Hengen kaste määriteltiin yleensä toisella tavoin; sen nähtiin liittyvän yleisemmin kristittyjen uudistumiseen ja pyhitykseen.
Claes Robert Stenroth

Claes Robert Stenroth (7. elokuuta 1827 Alavieska – 30. kesäkuuta 1889 Kemiö)  oli suomalainen opettaja, tehtailija ja valtiopäivämies.
Stenrothin vanhemmat olivat maanmittari Karl Erik Stenroth ja Maria Kristina Simelius ja puoliso Johanna Charlotta Sofia Gadelli (k. 1903). Stenroth tuli ylioppilaaksi 1848 ja toimi Västankärrin maanviljelyskoulun opettajana Kemiössä. Hän omisti Dragsfjärdissä Skinnarvikin tilan 1876–1885 ja oli sinne 1876 perustetun lasitehtaan osakas. Stenroth edusti Piikkiön ja Halikon alista tuomiokuntaa talonpoikaissäädyssä valtiopäivillä 1863–1864. Hän oli valtiopäivillä pankkivaliokunnan ja säädyn yksityisen valitusvaliokunnan jäsen. Myös Stenrothin poika Claes Johan Stenroth oli valtiopäivämies.